title: Директива за изпълнение 2011/49/ЕС на Комисията от 18 април 2011 година за изменение на Директива 91/414/ЕИО на Съвета с оглед включването на пенцикурон като активно вещество и за изменение на Решение 2008/934/ЕО на Комисията  Текст от значение за ЕИП

text:
               19.4.2011

               BG

               Официален вестник на Европейския съюз

               L 103/109

         ДИРЕКТИВА ЗА ИЗПЪЛНЕНИЕ 2011/49/ЕС НА КОМИСИЯТА
   от 18 април 2011 година
   за изменение на Директива 91/414/ЕИО на Съвета с оглед включването на пенцикурон като активно вещество и за изменение на Решение 2008/934/ЕО на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1 от нея,
   като има предвид, че:

               (1)

               С регламенти (ЕО) № 451/2000 (2) и (ЕО) № 1490/2002 (3) на Комисията се определят подробните правила за изпълнението на третия етап от работната програма, посочена в член 8, параграф 2 от Директива 91/414/ЕИО, и се установява списък с активни вещества, които да бъдат оценени с оглед на възможното им включване в приложение I към Директива 91/414/ЕИО. Посоченият списък включва пенцикурон.

               (2)

               В съответствие с член 11д от Регламент (ЕО) № 1490/2002 нотификаторът оттегли подкрепата си за включването на това активно вещество в приложение I към Директива 91/414/ЕИО в срок от два месеца от получаването на проектодоклада за оценка. В резултат на това беше прието Решение 2008/934/ЕО на Комисията от 5 декември 2008 г. относно невключването на някои активни вещества в приложение I към Директива 91/414/ЕИО на Съвета и отнемането на разрешенията за съдържащите ги продукти за растителна защита (4), отнасящо се до невключването на пенцикурон.

               (3)

               В съответствие с член 6, параграф 2 от Директива 91/414/ЕИО първоначалният нотификатор (наричан по-долу „заявителят“) подаде ново заявление с искане да бъде приложена ускорената процедура, предвидена в членове 14—19 от Регламент (ЕО) № 33/2008 на Комисията от 17 януари 2008 г. за определяне на подробни правила за прилагането на Директива 91/414/ЕИО на Съвета във връзка с редовна и ускорена процедура за оценката на активни вещества, които са били част от работната програма, посочена в член 8, параграф 2 от същата директива, но не са били включени в приложение I към нея (5).

               (4)

               Заявлението бе подадено до Нидерландия, която е определена за докладваща държава-членка по силата на Регламент (ЕО) № 1490/2002. Установеният срок за ускорената процедура беше спазен. Спецификацията на активното вещество и предвижданите видове употреба са идентични с онези, които са били предмет на Решение 2008/934/ЕО. Посоченото заявление отговаря и на останалите съществени и процедурни изисквания на член 15 от Регламент (ЕО) № 33/2008.

               (5)

               Нидерландия извърши оценка на подадените от заявителя допълнителни данни и изготви допълнителен доклад. На 4 декември 2009 г. докладът бе предоставен на Европейския орган за безопасност на храните (наричан по-долу „органът“) и на Комисията. Органът сведе допълнителния доклад до знанието на другите държави-членки и на заявителя за предоставяне на становища и препрати получените становища на Комисията. В съответствие с член 20, параграф 1 от Регламент (ЕО) № 33/2008 и по искане на Комисията, на 24 септември 2010 г. органът представи пред Комисията заключението си относно пенцикурон (6). Проектодокладът за оценка, допълнителният доклад и заключението на органа бяха разгледани от държавите-членки и от Комисията в рамките на Постоянния комитет по хранителната верига и здравето на животните и бяха окончателно приети на 11 март 2011 г. под формата на доклад на Комисията за преглед на пенцикурон.

               (6)

               От направените различни проучвания е видно, че може да се очаква продуктите за растителна защита, съдържащи пенцикурон, принципно да отговарят на изискванията, определени в член 5, параграф 1, букви а) и б) от Директива 91/414/ЕИО, по-специално по отношение на видовете употреба, разгледани и подробно изложени в доклада на Комисията за преглед. Следователно е целесъобразно пенцикурон да бъде включен в приложение I, за да се гарантира, че във всички държави-членки разрешенията за продукти за растителна защита, съдържащи това активно вещество, могат да се издават в съответствие с разпоредбите на тази директива.

               (7)

               Без да се засяга това заключение, е целесъобразно да бъде получена допълнителна информация по някои конкретни въпроси. В член 6, параграф 1 от Директива 91/414/ЕИО се предвижда, че включването на дадено вещество в приложение I може да бъде обвързано с определени условия. Поради това е целесъобразно да се изиска от заявителя да предостави информация, която да потвърди съдбата и поведението в почвата на частите хлорфенил и циклопентил на пенцикурон, съдбата и поведението в естествени повърхностни водни и седиментни системи на частите хлорфенил и фенил в пенцикурон, както и дългосрочния риск за едрите всеядни бозайници.

               (8)

               Следва да се предостави разумен срок преди включването на дадено активно вещество в приложение I, за да се даде възможност на държавите-членки и на заинтересованите страни да се подготвят за произтичащите от това нови изисквания.

               (9)

               Без да се засягат задълженията, определени с Директива 91/414/ЕИО като последица от включването на дадено активно вещество в приложение I, на държавите-членки следва да се предостави срок от шест месеца след включването, през който да преразгледат съществуващите разрешения за продукти за растителна защита, които съдържат пенцикурон, за да се гарантира, че са изпълнени изискванията, определени с Директива 91/414/ЕИО, по-специално в член 13 от нея, и съответните условия, посочени в приложение I. Държавите-членки следва да изменят, заменят или отнемат по целесъобразност съществуващите разрешения в съответствие с разпоредбите на Директива 91/414/ЕИО. Чрез дерогация от горепосочения срок следва да се предвиди по-дълъг срок за представяне и оценка на пълната документация по приложение III за всеки предвиден вид употреба на всеки продукт за растителна защита в съответствие с единните принципи, установени в Директива 91/414/ЕИО.

               (10)

               Натрупаният опит от предишни включвания в приложение I към Директива 91/414/ЕИО на активни вещества, които са били обект на оценка в рамките на Регламент (ЕИО) № 3600/92 на Комисията от 11 декември 1992 г. относно определяне на подробни правила за изпълнението на първия етап от работната програма, посочена в член 8, параграф 2 от Директива 91/414/ЕИО на Съвета относно пускането на пазара на продукти за растителна защита (7), показа, че е възможно да възникнат трудности при тълкуването на задълженията на притежателите на съществуващи разрешения във връзка с достъпа до данни. Поради това, за да се избегнат допълнителни затруднения, е необходимо да се уточнят задълженията на държавите-членки, особено задължението да се проверява дали притежателят на разрешение може да докаже достъп до документация, която отговаря на изискванията на приложение II към посочената директива. От това уточнение обаче не произтичат нови задължения за държавите-членки или за притежателите на разрешения в сравнение с приетите до настоящия момент директиви за изменение на приложение I.

               (11)

               Поради това е целесъобразно Директива 91/414/ЕИО да бъде съответно изменена.

               (12)

               Решение 2008/934/ЕО предвижда невключването на пенцикурон и отнемането на разрешенията за съдържащите го продукти за растителна защита до 31 декември 2011 г. Редът относно пенцикурон в приложението към посоченото решение следва да бъде заличен.

               (13)

               Поради това е целесъобразно Решение 2008/934/ЕО да бъде съответно изменено.

               (14)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя, както е посочено в приложението към настоящата директива.
   Член 2
   Редът относно пенцикурон в приложението към Решение 2008/934/ЕО се заличава.
   Член 3
   Държавите-членки приемат и публикуват не по-късно от 30 ноември 2011 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директива.
   Те прилагат тези разпоредби, считано от 1 декември 2011 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите- членки.
   Член 4
   1.   При необходимост до 30 ноември 2011 г. държавите-членки изменят или отнемат в съответствие с Директива 91/414/ЕИО съществуващите разрешения за продукти за растителна защита, съдържащи пенцикурон като активно вещество.
   До тази дата те проверяват по-специално дали са изпълнени условията от приложение I към посочената директива по отношение на пенцикурон, с изключение на условията, определени в част Б от текста за това активно вещество, както и дали притежателят на разрешението разполага с документация, отговаряща на изискванията на приложение II към посочената директива в съответствие с условията на член 13 от нея, или има достъп до такава документация.
   2.   Чрез дерогация от разпоредбите на параграф 1 за всеки разрешен продукт за растителна защита, който съдържа пенцикурон като единствено или едно от няколко активни вещества, всички от които са изброени в приложение I към Директива 91/414/ЕИО, най-късно до 31 май 2011 г. държавите-членки извършват повторна оценка на продукта съгласно единните принципи, предвидени в приложение VI към Директива 91/414/ЕИО, въз основа на документация, отговаряща на изискванията на приложение III към посочената директива, и като вземат предвид част Б от текста в приложение I към посочената директива относно пенцикурон. Въз основа на тази оценка те определят дали продуктът отговаря на условията, посочени в член 4, параграф 1, букви б), в), г) и д) от Директива 91/414/ЕИО.
   След като това бъде извършено, държавите-членки:

               а)

               за продукт, съдържащ пенцикурон като единствено активно вещество, при необходимост изменят или отнемат разрешението не по-късно от 31 май 2015 г.; или

               б)

               за продукт, съдържащ пенцикурон като едно от няколко активни вещества, при необходимост изменят или отнемат разрешението до 31 май 2015 г. или до датата, определена за такова изменение или отнемане в съответната директива или директиви, с която/които съответното вещество или вещества са добавени в приложение I към Директива 91/414/ЕИО, в зависимост от това коя от двете дати е по-късна.

         Член 5
   Настоящата директива влиза в сила на 1 юни 2011 г.
   Член 6
   Адресати на настоящата директива са държавите-членки.

      Съставено в Брюксел на 18 април 2011 година.

            За Комисията

            Председател

         José Manuel BARROSO

      (1)  ОВ L 230, 19.8.1991 г., стр. 1.

      (2)  ОВ L 55, 29.2.2000 г., стр. 25.

      (3)  ОВ L 224, 21.8.2002 г., стр. 23.

      (4)  ОВ L 333, 11.12.2008 г., стр. 11.

      (5)  ОВ L 15, 18.1.2008 г., стр. 5.

      (6)  Европейски орган за безопасност на храните; заключение относно партньорската проверка на оценката на риска от пестициди за активното вещество пенцикурон. Резюме: EFSA Journal (бюлетин на ЕОБХ) 2010; 8(10):1828. [53 pp.]. doi:10.2903/j.efsa.2010.1828. Публикувано онлайн на адрес: www.efsa.europa.eu

      (7)  ОВ L 366, 15.12.1992 г., стр. 10.

      ПРИЛОЖЕНИЕ
      Следният текст се добавя в края на таблицата в приложение I към Директива 91/414/ЕИО:

                     №

                     Популярно наименование, идентификационни номера

                     Наименование по IUPAC

                     Чистота (1)

                     Влизане в сила

                     Изтичане срока на включването

                     Специални разпоредби

                     „354

                     Пенцикурон
                     CAS №: 66063-05-6
                     CIPAC №: 402

                     1-(4-хлорбензил)-1-циклопентил-3-фенилурея

                     ≥ 980 g/kg

                     1 юни 2011 г.

                     31 май 2021 г.

                     ЧАСТ A
                     Могат да бъдат разрешени единствено употреби като фунгицид.
                     ЧАСТ Б
                     За прилагането на единните принципи, предвидени в приложение VI, следва да се отчитат заключенията в доклада за преглед на пенцикурон, по-специално неговите допълнения I и II, в окончателния им вид, изготвен от Постоянния комитет по хранителната верига и здравето на животните на 11 март 2011 г.
                     В тази цялостна оценка държавите-членки следва да обърнат особено внимание на опазването на едрите всеядни бозайници.
                     Условията на употреба трябва да включват целесъобразни мерки за намаляване на риска.
                     Засегнатите държави-членки изискват да бъде предоставена информация, която да потвърди:

                                 1.

                                 съдбата и поведението в почвата на частите хлорфенил и циклопентил на пенцикурон;

                                 2.

                                 съдбата и поведението в естествени повърхностни водни и седиментни системи на частите хлорфенил и фенил на пенцикурон;

                                 3.

                                 дългосрочния риск за едрите всеядни бозайници.

                           Засегнатите държави-членки гарантират, че заявителят ще предостави информацията по точки 1, 2 и 3 на Комисията до 31 май 2013 г.“

         (1)  Допълнителни данни за идентичността и спецификацията на активното вещество са посочени в доклада за преглед.


title: Делегирана директива 2014/74/ЕС на Комисията от 13 март 2014 година за изменение, с цел привеждане в съответствие с техническия прогрес, на приложение IV към Директива 2011/65/ЕС на Европейския парламент и на Съвета по отношение на освобождаването за олово в различни от C-press съвместимите щифтови конекторни системи за промишлени прибори за контрол и управление  Текст от значение за ЕИП

text:
               20.5.2014

               BG

               Официален вестник на Европейския съюз

               L 148/82

         ДЕЛЕГИРАНА ДИРЕКТИВА 2014/74/ЕС НА КОМИСИЯТА
   от 13 март 2014 година
   за изменение, с цел привеждане в съответствие с техническия прогрес, на приложение IV към Директива 2011/65/ЕС на Европейския парламент и на Съвета по отношение на освобождаването за олово в различни от C-press съвместимите щифтови конекторни системи за промишлени прибори за контрол и управление
   (текст от значение за ЕИП)
   ЕВРОПЕЙСКАТА КОМИСИЯ
   като взе предвид Договора за функционирането на Европейския съюз,
   като взе предвид Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване (1), и по-специално член 5, параграф 1, буква а) от нея,
   като има предвид, че:

               (1)

               Директива 2011/65/ЕС забранява употребата на олово в електрическо и електронно оборудване, пуснато на пазара.

               (2)

               Съвместими системи за контактни изводи (щифтови конекторни системи) се използват при високоскоростни дигитайзери, източници на радиочестотни и вълнови сигнали, и оборудване за изпитване на безжична връзка. Безоловни съвместими щифтови конекторни системи все още не се използват в промишлени прибори за контрол и управление (ППКУ). За ППКУ изискванията към експлоатационните показатели и надеждността са по-високи, отколкото към другото електрическо и електронно оборудване, а надеждността на безоловните заместители не е гарантирана при тези условия.

               (3)

               За да се даде възможност на производителите да произведат безоловни компоненти, които са технически приложими, и да демонстрират в достатъчна степен надеждността им, когато се използват в ППКУ, употребата на олово в различни от C-press съвместимите щифтови конекторни системи за промишлени прибори за контрол и управление, следва да бъде освободено от забраната до 31 декември 2020 г. С оглед на иновационните цикли за ППКУ, това е относително кратък преходен период, който е малко вероятно да има неблагоприятни последици за иновациите.

               (4)

               В съответствие с принципа в член 4, параграф 4 от Директива 2011/65/ЕС за ремонтиране на изделията във вида, в който са произведени, с който се цели удължаване на живота на съответстващите на изискванията продукти, след като са били пуснати на пазара, резервните части се ползват от това освобождаване и след изтичане на срока му и без ограничения във времето.

               (5)

               Поради това, Директива 2011/65/ЕС следва да бъде съответно изменена,

         ПРИЕ НАСТОЯЩАТА ДИРЕКТИВА:
   Член 1
   Приложение IV към Директива 2011/65/ЕС се изменя в съответствие с приложението към настоящата директива.
   Член 2
   1.   Държавите членки въвеждат в сила законовите, подзаконовите и административните разпоредби, необходими за да се съобразят с настоящата директива, не по-късно от последния ден на шестия месец след нейното влизане в сила. Те незабавно съобщават на Комисията текста на тези разпоредби.
   При приемането им от държавите членки тези разпоредби съдържат позоваване на настоящата директива или са съпроводени от такова позоваване при официалното им публикуване. Условията и редът на позоваването се определят от държавите членки.
   2.   Държавите членки съобщават на Комисията текста на основните разпоредби от националното право, които те приемат в областта, уредена с настоящата директива.
   Член 3
   Настоящата директива влиза сила на двадесетия ден след публикуването ѝ в Официален вестник на Европейския съюз.

   Член 4
   Адресати на настоящата директива са държавите членки.

      Съставено в Брюксел на 13 март 2014 година.

            За Комисията

            Председател

         José Manuel BARROSO

      (1)  ОВ L 174, 1.7.2011 г., стр. 88.

      ПРИЛОЖЕНИЕ
      В приложение IV към Директива 2011/65/ЕС се добавя следната точка 36:

                     „36.

                     Олово, употребявано в различни от C-press съвместимите щифтови конекторни системи, за промишлени прибори за контрол и управление.
                     Изтича на 31 декември 2020 г. Може да се употребява и след тази дата в резервни части за промишлени прибори за контрол и управление, пуснати на пазара преди 1 януари 2021 г.“


title: Делегирана директива 2014/8/ЕС на Комисията от 18 октомври 2013 година за изменение, с цел адаптиране към техническия прогрес, на приложение IV към Директива 2011/65/ЕС на Европейския парламент и на Съвета, състоящо се в освобождаване от съответното ограничение на употребата на олово в припои за монтиране на цифрови матрични детектори от кадмиев телурид и кадмиев цинков телурид към печатни платки  текст от значение за ЕИП

text:
               9.1.2014

               BG

               Официален вестник на Европейския съюз

               L 4/59

         ДЕЛЕГИРАНА ДИРЕКТИВА 2014/8/ЕС НА КОМИСИЯТА
   от 18 октомври 2013 година
   за изменение, с цел адаптиране към техническия прогрес, на приложение IV към Директива 2011/65/ЕС на Европейския парламент и на Съвета, състоящо се в освобождаване от съответното ограничение на употребата на олово в припои за монтиране на цифрови матрични детектори от кадмиев телурид и кадмиев цинков телурид към печатни платки
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване (1), и по-специално член 5, параграф 1, буква а) от нея,
   като има предвид, че:

               (1)

               С Директива 2011/65/ЕС се забранява употребата на олово в електрическото и електронното оборудване, пуснато на пазара.

               (2)

               Надеждността на заместителите за оловото в припои за монтиране на цифрови матрични детектори от кадмиев телурид и кадмиев цинков телурид към печатни платки не е гарантирана.

               (3)

               Необходимо е време за изпитване и удостоверяване на надеждността на алтернативни решения.

               (4)

               Поради това Директива 2011/65/ЕС следва да бъде съответно изменена,

         ПРИЕ НАСТОЯЩАТА ДИРЕКТИВА:
   Член 1
   Приложение IV към Директива 2011/65/ЕС се изменя в съответствие с приложението към настоящата директива.
   Член 2
   1.   Държавите членки въвеждат в сила законовите, подзаконовите и административните разпоредби, необходими, за да се съобразят с настоящата директива, не по-късно от последния ден от шестия месец след нейното влизане в сила. Те незабавно съобщават на Комисията текста на тези разпоредби.
   Тези разпоредби съдържат позоваване на настоящата директива при приемането им от държавите членки или са съпроводени от такова позоваване при официалното им публикуване. Условията и редът на позоваването се определят от държавите членки.
   2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.

   Член 4
   Адресати на настоящата директива са държавите членки.

      Съставено в Брюксел на 18 октомври 2013 година.

            За Комисията

            Председател

         José Manuel BARROSO

      (1)  ОВ L 174, 1.7.2011 г., стр. 88.

      ПРИЛОЖЕНИЕ
      В приложение IV към Директива 2011/65/ЕС се добавя следната точка 28:

                  „28.

                  Олово в припои за монтиране на цифрови матрични детектори от кадмиев телурид и кадмиев цинков телурид към печатни платки. Валидно до 31 декември 2017 г.“


title: Делегирана директива 2014/15/ЕС на Комисията от 18 октомври 2013 година за изменение, с цел адаптиране към техническия прогрес, на приложение IV към Директива 2011/65/ЕС на Европейския парламент и на Съвета, състоящо се в освобождаване от съответното ограничение на употребата на олово, кадмий и шествалентен хром в повторно използвани резервни части, произхождащи от медицински апарати, пуснати на пазара преди 22 юли 2014 г. , и вложени в изделия от категория 8, пуснати на пазара преди 22 юли 2021 г. , при условие че повторната употреба се извършва в рамките на одитируеми междуфирмени системи със затворен цикъл за връщане на резервните части, както и че наличието на повторно използвани резервни части се обявява на потребителя  текст от значение за ЕИП

text:
               9.1.2014

               BG

               Официален вестник на Европейския съюз

               L 4/73

         ДЕЛЕГИРАНА ДИРЕКТИВА 2014/15/ЕС НА КОМИСИЯТА
   от 18 октомври 2013 година
   за изменение, с цел адаптиране към техническия прогрес, на приложение IV към Директива 2011/65/ЕС на Европейския парламент и на Съвета, състоящо се в освобождаване от съответното ограничение на употребата на олово, кадмий и шествалентен хром в повторно използвани резервни части, произхождащи от медицински апарати, пуснати на пазара преди 22 юли 2014 г., и вложени в изделия от категория 8, пуснати на пазара преди 22 юли 2021 г., при условие че повторната употреба се извършва в рамките на одитируеми междуфирмени системи със затворен цикъл за връщане на резервните части, както и че наличието на повторно използвани резервни части се обявява на потребителя
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване (1), и по-специално член 5, параграф 1, буква а) от нея,
   като има предвид, че:

               (1)

               С Директива 2011/65/ЕС се забранява употребата на олово, кадмий и шествалентен хром в електрическото и електронното оборудване, пуснато на пазара.

               (2)

               Най-често се използват повторно следните резервни части за медицинска апаратура: рентгенови тръби, намотки в апаратите за магнитно-резонансна томография, печатни платки за многобройни различни видове апарати, както и детектори и части на детектори (например детектори за лъчение). Някои от тези резервни части съдържат малки количества олово, кадмий и шествалентен хром.

               (3)

               Сравнението на въздействието върху околната среда на използването на ремонтирани части в горепосочените случаи със съответното въздействие на замяната на тези части с нови показва, че общото отрицателно въздействие върху околната среда, здравето и безопасността на потребителя на замяната на старите части с нови би надхвърлило съответните ползи от такава замяна.

               (4)

               Поради това Директива 2011/65/ЕС следва да бъде съответно изменена,

         ПРИЕ НАСТОЯЩАТА ДИРЕКТИВА:
   Член 1
   Приложение IV към Директива 2011/65/ЕС се изменя в съответствие с приложението към настоящата директива.
   Член 2
   1.   Държавите членки въвеждат в сила законовите, подзаконовите и административните разпоредби, необходими, за да се съобразят с настоящата директива, не по-късно от последния ден от шестия месец след нейното влизане в сила. Те незабавно съобщават на Комисията текста на тези разпоредби.
   Тези разпоредби съдържат позоваване на настоящата директива при приемането им от държавите членки или са съпроводени от такова позоваване при официалното им публикуване. Условията и редът на позоваването се определят от държавите членки.
   2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.

   Член 4
   Адресати на настоящата директива са държавите членки.

      Съставено в Брюксел на 18 октомври 2013 година.

            За Комисията

            Председател

         José Manuel BARROSO

      (1)  ОВ L 174, 1.7.2011 г., стр. 88.

      ПРИЛОЖЕНИЕ
      В приложение IV към Директива 2011/65/ЕС се добавя следната точка 31:

                  „31.

                  Олово, кадмий и шествалентен хром в повторно използвани резервни части, произхождащи от медицински апарати, пуснати на пазара преди 22 юли 2014 г., и вложени в изделия от категория 8, пуснати на пазара преди 22 юли 2021 г., при условие че повторната употреба се извършва в рамките на одитируеми междуфирмени системи със затворен цикъл за връщане на резервните части, както и че наличието на повторно използвани резервни части се обявява на потребителя. Валидно до 21 юли 2021 г.“


title: Делегирана директива 2014/4/ЕС на Комисията от 18 октомври 2013 година за изменение, с цел адаптиране към техническия прогрес, на приложение IV към Директива 2011/65/ЕС на Европейския парламент и на Съвета, състоящо се в освобождаване от съответното ограничение на употребата на олово за осигуряване на вакуумно плътни свързвания между алуминий и стомана в усилвателите на рентгенови изображения  текст от значение за ЕИП

text:
               9.1.2014

               BG

               Официален вестник на Европейския съюз

               L 4/51

         ДЕЛЕГИРАНА ДИРЕКТИВА 2014/4/ЕС НА КОМИСИЯТА
   от 18 октомври 2013 година
   за изменение, с цел адаптиране към техническия прогрес, на приложение IV към Директива 2011/65/ЕС на Европейския парламент и на Съвета, състоящо се в освобождаване от съответното ограничение на употребата на олово за осигуряване на вакуумно плътни свързвания между алуминий и стомана в усилвателите на рентгенови изображения
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване (1), и по-специално член 5, параграф 1, буква а) от нея,
   като има предвид, че:

               (1)

               С Директива 2011/65/ЕС се забранява употребата на олово в електрическото и електронното оборудване, пуснато на пазара.

               (2)

               В усилвателите на рентгенови изображения се използва олово за осигуряване на вакуумно плътни свързвания между алуминий и стомана.

               (3)

               Заместването на оловото би довело до недостатъчно надеждни усилватели на изображения и понастоящем трябва да се счита за технически неприложимо. От гледна точка на здравето и безопасността на пациентите засега е необходимо да продължи използването на оловни вакуумно плътни свързвания между алуминий и стомана в усилвателите на рентгенови изображения.

               (4)

               Поради това Директива 2011/65/ЕС следва да бъде съответно изменена,

         ПРИЕ НАСТОЯЩАТА ДИРЕКТИВА:
   Член 1
   Приложение IV към Директива 2011/65/ЕС се изменя в съответствие с приложението към настоящата директива.
   Член 2
   1.   Държавите членки въвеждат в сила законовите, подзаконовите и административните разпоредби, необходими, за да се съобразят с настоящата директива, не по-късно от последния ден от шестия месец след нейното влизане в сила. Те незабавно съобщават на Комисията текста на тези разпоредби.
   Тези разпоредби съдържат позоваване на настоящата директива при приемането им от държавите членки или са съпроводени от такова позоваване при официалното им публикуване. Условията и редът на позоваването се определят от държавите членки.
   2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.

   Член 4
   Адресати на настоящата директива са държавите членки.

      Съставено в Брюксел на 18 октомври 2013 година.

            За Комисията

            Председател

         José Manuel BARROSO

      (1)  ОВ L 174, 1.7.2011 г., стр. 88.

      ПРИЛОЖЕНИЕ
      В приложение IV към Директива 2011/65/ЕС се добавя следната точка 24:

                  „24.

                  Олово за осигуряване на вакуумно плътни свързвания между алуминий и стомана в усилватели на рентгенови изображения. Валидно до 31 декември 2019 г.“


title: Директива за изпълнение 2014/20/ЕС на Комисията от 6 февруари 2014 година за определяне на класове на Съюза за базов и сертифициран посадъчен материал от картофи и на приложимите за тях условия и обозначения  текст от значение за ЕИП

text:
               7.2.2014

               BG

               Официален вестник на Европейския съюз

               L 38/32

      ДИРЕКТИВА ЗА ИЗПЪЛНЕНИЕ 2014/20/ЕС НА КОМИСИЯТА

   от 6 февруари 2014 година
   за определяне на класове на Съюза за базов и сертифициран посадъчен материал от картофи и на приложимите за тях условия и обозначения
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2002/56/ЕО на Съвета от 13 юни 2002 г. относно търговията с посадъчен материал от картофи (1), и по-специално член 3, параграф 3, първа алинея от нея,
   като има предвид, че:

               (1)

               С Директива 93/17/ЕИО на Комисията (2) се въвеждат разпоредби относно класове на Съюза за базов посадъчен материал от картофи.

               (2)

               Бързият научно-технически напредък в начините за производство на посадъчен материал от картофи и разрасналата се търговия с такъв посадъчен материал в рамките на вътрешния пазар налагат посочените разпоредби да се актуализират. Предвид развитието на сектора тези разпоредби следва да се прилагат също и за сертифициран посадъчен материал от картофи.

               (3)

               Разпоредбите следва да се отнасят за обозначаването на единни наименования на класовете на Съюза. В тях следва също така да се включват условия за пускане на пазара на посадъчен материал от картофи и на партиди посадъчен материал от картофи като съответен клас на Съюза. Тези условия следва да се отнасят, когато е целесъобразно, до наличието на вредители, картофи от други сортове и картофи с петна, спаружване, земен примес или чужди тела.

               (4)

               Изискването отглежданото растение да расте на производствена площ, където в продължение на три години не са отглеждани картофи и това е било предмет на поне две официални проверки, вече не е необходимо предвид по-строгите изисквания за класове на Съюза, определени в настоящата директива.

               (5)

               В периода след приемането на Директива 2002/56/ЕО се задълбочиха и научните познания относно връзката между броя поколения и наличието на вредители в посадъчния материал от картофи. Ограничаването на броя на поколенията е необходим начин за намаляване на фитосанитарния риск от вредители в латентна форма. Това ограничение е необходимо за намаляване на посочения риск и не може да бъде заменено с други, не толкова строги мерки. Опитът показва, че за класовете S, SE и E на Съюза е необходимо да се предвиди максимален брой поколения. За да се гарантира съответствие със съществените изисквания, посочените изисквания следва да се смятат за изпълнени само след извършена официална проверка.

               (6)

               Поради това Директива 93/17/ЕИО следва да бъде отменена.

               (7)

               Мерките, предвидени в настоящата директива, са в съответствие със становището на Постоянния комитет по семена и посадъчен материал за земеделие, градинарство и горско стопанство,

         ПРИЕ НАСТОЯЩАТА ДИРЕКТИВА:
   Член 1
   Класове на Съюза за базов посадъчен материал от картофи
   1.   Държавите членки гарантират, че базов посадъчен материал от картофи може да се предлага на пазара като „клас S на Съюза“, ако отговаря на следните условия:

               а)

               картофите отговарят на условията, определени в приложение I, точка 1, буква а), и това е потвърдено след извършването на официална проверка; както и

               б)

               партидите с тях отговарят на условията, определени в точка 1, буква б) от посоченото приложение, и това е потвърдено след извършването на официална проверка.

         2.   Държавите членки гарантират, че базов посадъчен материал от картофи може да се предлага на пазара като „клас SE на Съюза“, ако отговаря на следните условия:

               а)

               картофите отговарят на условията, определени в приложение I, точка 2, буква а), и това е потвърдено след извършването на официална проверка; както и

               б)

               партидите с тях отговарят на условията, определени в точка 2, буква б) от посоченото приложение, и това е потвърдено след извършването на официална проверка.

         3.   Държавите членки гарантират, че базов посадъчен материал от картофи може да се предлага на пазара като „клас E на Съюза“, ако отговаря на следните условия:

               а)

               картофите отговарят на условията, определени в приложение I, точка 3, буква а), и това е потвърдено след извършването на официална проверка; както и

               б)

               партидите с тях отговарят на условията, определени в точка 3, буква б) от посоченото приложение, и това е потвърдено след извършването на официална проверка.

         Член 2
   Класове на Съюза за сертифициран посадъчен материал от картофи
   1.   Държавите членки гарантират, че сертифициран посадъчен материал от картофи може да се предлага на пазара като „клас A на Съюза“, ако отговаря на следните условия:

               а)

               картофите отговарят на условията, определени в приложение II, точка 1, буква а), и това е потвърдено след извършването на официална проверка; както и

               б)

               партидите с тях отговарят на условията, определени в точка 1, буква б) от посоченото приложение, и това е потвърдено след извършването на официална проверка.

         2.   Държавите членки гарантират, че сертифициран посадъчен материал от картофи може да се предлага на пазара като „клас B на Съюза“, ако отговаря на следните условия:

               а)

               картофите отговарят на условията, определени в приложение II, точка 2, буква а), и това е потвърдено след извършването на официална проверка; както и

               б)

               партидите с тях отговарят на условията, определени в точка 2, буква б) от посоченото приложение, и това е потвърдено след извършването на официална проверка.

         Член 3
   Информация до Комисията
   Държавите членки информират Комисията до каква степен прилагат съответните класове на Съюза при сертифицирането на своята продукция.
   Член 4
   Транспониране
   1.   Държавите членки приемат и публикуват не по-късно от 31 декември 2015 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
   Държавите членки прилагат тези разпоредби от 1 януари 2016 г.
   Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.
   2.   Държавите членки съобщават на Комисията текста на основните разпоредби от националното законодателство, които приемат в областта, уредена с настоящата директива.
   Член 5
   Отмяна
   Директива 93/17/ЕИО се отменя, считано от 1 януари 2016 г.
   Член 6
   Влизане в сила
   Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

   Член 7
   Адресати
   Адресати на настоящата директива са държавите членки.

      Съставено в Брюксел на 6 февруари 2014 година.

            За Комисията

            Председател

         José Manuel BARROSO

      (1)  ОВ L 193, 20.7.2002 г., стр. 60.

      (2)  Директива 93/17/ЕИО на Комисията от 30 март 1993 г. относно определяне на класове на базови семена от картофи в Общността, заедно с условията и обозначенията, които да се прилагат за тези класове (ОВ L 106, 30.4.1993 г., стр. 7).

      ПРИЛОЖЕНИЕ I

         Условия за базов посадъчен материал от картофи

                  1.

                  Определят се следните условия за базов посадъчен материал от картофи „клас S на Съюза“:

                              а)

                              условия по отношение на посадъчния материал от картофи:

                                          i)

                                          общият брой на растенията с отклонения от нормите за растеж на сорта и броят на растенията от други сортове не надвишава 0,1 %;

                                          ii)

                                          броят на подрастващите растения, засегнати от болестта черно краче, не надвишава 0,1 %;

                                          iii)

                                          в прякото поколение броят на растенията със симптоми на вироза не надвишава 1,0 %;

                                          iv)

                                          общият брой на подрастващите растения с образуване на мозаични петна и броят на растенията с признаци за наличие на вирус на листното завиване при картофите не надвишава 0,2 %;

                                          v)

                                          броят на поколенията, включително предбазови на полето и базови, се ограничава до пет;

                                          vi)

                                          ако в официалния етикет не е посочено поколението, се приема, че картофите са от пето поколение;

                              б)

                              допустими отклонения за партидите по отношение на посочените по-долу примеси, дефекти и болести:

                                          i)

                                          посадъчният материал от картофи, засегнати от гниене, различно от пръстеновидно гниене или бактериално кафяво гниене, не надвишава 0,5 % от масата, от които посадъчният материал от картофи, засегнати от мокро гниене, не надвишава 0,2 % от масата;

                                          ii)

                                          посадъчният материал от картофи, засегнати от черна шарка с повече от 10 % от повърхността им, не надвишава 5,0 % от масата;

                                          iii)

                                          посадъчният материал от картофи, засегнати от корковидна краста с повече от една трета от повърхността им, не надвишава 5,0 % от масата;

                                          iv)

                                          посадъчният материал от картофи, засегнати от прашеста краста с повече от 10 % от повърхността им, не надвишава 3,0 % от масата;

                                          v)

                                          спаружените клубени поради прекомерна дехидратация или дехидратация, причинена от сребриста краста, не надвишават 1,0 % от масата;

                                          vi)

                                          посадъчният материал от картофи с външни дефекти, включително деформация или наранени клубени, не надвишава 3,0 % от масата;

                                          vii)

                                          наличието на земен примес и чужди тела не надвишава 1,0 % от масата;

                                          viii)

                                          общият процент на посадъчния материал от картофи, попадащи в стойностите на допустимите отклонения, посочени в подточки i) — vi), не надвишава 6,0 % от масата.

                  2.

                  Определят се следните условия за базов посадъчен материал от картофи „клас SE на Съюза“:

                              а)

                              условия по отношение на посадъчния материал от картофи:

                                          i)

                                          общият брой на растенията с отклонения от нормите за растеж на сорта и броят на растенията от други сортове не надвишава 0,1 %;

                                          ii)

                                          броят на подрастващите растения, засегнати от болестта черно краче, не надвишава 0,5 %;

                                          iii)

                                          в прякото поколение броят на растенията със симптоми на вироза не надвишава 2,0 %;

                                          iv)

                                          общият брой на подрастващите растения с образуване на мозаични петна или с признаци за наличие на вирус на листното завиване при картофите не надвишава 0,5 %;

                                          v)

                                          броят на поколенията, включително предбазови на полето и базови, се ограничава до шест;

                                          vi)

                                          ако в официалния етикет не е посочено поколението, се приема, че картофите са от шесто поколение;

                              б)

                              допустими отклонения за партидите по отношение на посочените по-долу примеси, дефекти и болести:

                                          i)

                                          посадъчният материал от картофи, засегнати от гниене, различно от пръстеновидно гниене или бактериално кафяво гниене, не надвишава 0,5 % от масата, от които посадъчният материал от картофи, засегнати от мокро гниене, не надвишава 0,2 % от масата;

                                          ii)

                                          посадъчният материал от картофи, засегнати от черна шарка с повече от 10 % от повърхността им, не надвишава 5,0 % от масата;

                                          iii)

                                          посадъчният материал от картофи, засегнати от корковидна краста с повече от една трета от повърхността им, не надвишава 5,0 % от масата;

                                          iv)

                                          посадъчният материал от картофи, засегнати от прашеста краста с повече от 10 % от повърхността им, не надвишава 3,0 % от масата;

                                          v)

                                          спаружените клубени поради прекомерна дехидратация или дехидратация, причинена от сребриста краста, не надвишават 1,0 % от масата;

                                          vi)

                                          посадъчният материал от картофи с външни дефекти, включително деформация или наранени клубени, не надвишава 3,0 % от масата;

                                          vii)

                                          наличието на земен примес и чужди тела не надвишава 1,0 % от масата;

                                          viii)

                                          общият процент на посадъчния материал от картофи, попадащи в стойностите на допустимите отклонения, посочени в подточки i) — vi), не надвишава 6,0 % от масата.

                  3.

                  Определят се следните условия за базов посадъчен материал от картофи „клас E на Съюза“:

                              а)

                              условия по отношение на посадъчния материал от картофи:

                                          i)

                                          общият брой на подрастващите растения с отклонения от нормите за растеж на сорта и броят на растенията от други сортове не надвишава 0,1 %;

                                          ii)

                                          броят на подрастващите растения, засегнати от болестта черно краче, не надвишава 1,0 %;

                                          iii)

                                          в прякото поколение броят на растенията със симптоми на вироза не надвишава 4,0 %;

                                          iv)

                                          общият брой на подрастващите растения с образуване на мозаични петна или с признаци за наличие на вирус на листното завиване при картофите не надвишава 0,8 %;

                                          v)

                                          броят на поколенията, включително предбазови на полето и базови, се ограничава до седем;

                                          vi)

                                          ако в официалния етикет не е посочено поколението, се приема, че картофите са от седмо поколение;

                              б)

                              допустими отклонения за партидите по отношение на посочените по-долу примеси, дефекти и болести:

                                          i)

                                          посадъчният материал от картофи, засегнати от гниене, различно от пръстеновидно гниене или бактериално кафяво гниене, не надвишава 0,5 % от масата, от които посадъчният материал от картофи, засегнати от мокро гниене, не надвишава 0,2 % от масата;

                                          ii)

                                          посадъчният материал от картофи, засегнати от черна шарка с повече от 10 % от повърхността им, не надвишава 5,0 % от масата;

                                          iii)

                                          посадъчният материал от картофи, засегнати от корковидна краста с повече от една трета от повърхността им, не надвишава 5,0 % от масата;

                                          iv)

                                          посадъчният материал от картофи, засегнати от прашеста краста с повече от 10 % от повърхността им, не надвишава 3,0 % от масата;

                                          v)

                                          спаружените клубени поради прекомерна дехидратация или дехидратация, причинена от сребриста краста, не надвишават 1,0 % от масата;

                                          vi)

                                          посадъчният материал от картофи с външни дефекти, включително деформация или наранени клубени, не надвишава 3,0 % от масата;

                                          vii)

                                          наличието на земен примес и чужди тела не надвишава 1,0 % от масата;

                                          viii)

                                          общият процент на посадъчния материал от картофи, попадащи в стойностите на допустимите отклонения, посочени в подточки i) — vi), не надвишава 6,0 % от масата.

      ПРИЛОЖЕНИЕ II

         Минимални условия за сертифициран посадъчен материал от картофи

                  1.

                  Определят се следните условия за сертифициран посадъчен материал от картофи „клас A на Съюза“:

                              а)

                              условия по отношение на посадъчния материал от картофи:

                                          i)

                                          общият брой на растенията с отклонения от нормите за растеж на сорта и броят на растенията от други сортове не надвишава 0,2 %;

                                          ii)

                                          броят на подрастващите растения, засегнати от болестта черно краче, не надвишава 2,0 %;

                                          iii)

                                          в прякото поколение броят на растенията със симптоми на вироза не надвишава 8,0 %;

                                          iv)

                                          общият брой на подрастващите растения с образуване на мозаични петна или с признаци за наличие на вирус на листното завиване при картофите не надвишава 2,0 %;

                              б)

                              допустими отклонения за партидите по отношение на посочените по-долу примеси, дефекти и болести:

                                          i)

                                          посадъчният материал от картофи, засегнати от гниене, различно от пръстеновидно гниене или бактериално кафяво гниене, не надвишава 0,5 % от масата, от които посадъчният материал от картофи, засегнати от мокро гниене, не надвишава 0,2 % от масата;

                                          ii)

                                          посадъчният материал от картофи, засегнати от черна шарка с повече от 10 % от повърхността им, не надвишава 5,0 % от масата;

                                          iii)

                                          посадъчният материал от картофи, засегнати от корковидна краста с повече от една трета от повърхността им, не надвишава 5,0 % от масата;

                                          iv)

                                          посадъчният материал от картофи, засегнати от прашеста краста с повече от 10 % от повърхността им, не надвишава 3,0 % от масата;

                                          v)

                                          спаружените клубени поради прекомерна дехидратация или дехидратация, причинена от сребриста краста, не надвишават 1,0 % от масата;

                                          vi)

                                          посадъчният материал от картофи с външни дефекти, включително деформация или наранени клубени, не надвишава 3,0 % от масата;

                                          vii)

                                          наличието на земен примес и чужди тела не надвишава 2,0 % от масата;

                                          viii)

                                          общият процент на посадъчния материал от картофи, попадащи в стойностите на допустимите отклонения, посочени в подточки i) — vi), не надвишава 8,0 % от масата.

                  2.

                  Определят се следните условия за сертифициран посадъчен материал от картофи „клас B на Съюза“:

                              а)

                              условия по отношение на посадъчния материал от картофи:

                                          i)

                                          общият брой на растенията с отклонения от нормите за растеж на сорта и броят на растенията от други сортове не надвишава 0,5 %;

                                          ii)

                                          броят на подрастващите растения, засегнати от болестта черно краче, не надвишава 0,4 %;

                                          iii)

                                          в прякото поколение броят на растенията със симптоми на вироза не надвишава 10,0 %;

                                          iv)

                                          общият брой на подрастващите растения с образуване на мозаични петна или с признаци за наличие на вирус на листното завиване при картофите не надвишава 6,0 %;

                              б)

                              допустими отклонения за партидите по отношение на посочените по-долу примеси, дефекти и болести:

                                          i)

                                          посадъчният материал от картофи, засегнати от гниене, различно от пръстеновидно гниене или бактериално кафяво гниене, не надвишава 0,5 % от масата, от които посадъчният материал от картофи, засегнати от мокро гниене, не надвишава 0,2 % от масата;

                                          ii)

                                          посадъчният материал от картофи, засегнати от черна шарка с повече от 10 % от повърхността им, не надвишава 5,0 % от масата;

                                          iii)

                                          посадъчният материал от картофи, засегнати от корковидна краста с повече от една трета от повърхността им, не надвишава 5,0 % от масата;

                                          iv)

                                          посадъчният материал от картофи, засегнати от прашеста краста с повече от 10 % от повърхността им, не надвишава 3,0 % от масата;

                                          v)

                                          спаружените клубени поради прекомерна дехидратация или дехидратация, причинена от сребриста краста, не надвишават 1,0 % от масата;

                                          vi)

                                          посадъчният материал от картофи с външни дефекти, включително деформация или наранени клубени, не надвишава 3,0 % от масата;

                                          vii)

                                          наличието на земен примес и чужди тела не надвишава 2,0 % от масата;

                                          viii)

                                          общият процент на посадъчния материал от картофи, попадащи в стойностите на допустимите отклонения, посочени в подточки i) — vi), не надвишава 8,0 % от масата.


title: Директива за изпълнение 2014/22/ЕС на Комисията от 13 февруари 2014 година за изменение на приложение IV към Директива 2006/88/ЕО на Съвета по отношение на инфекциозната анемия по сьомгата (ISA)  текст от значение за ЕИП

text:
               14.2.2014

               BG

               Официален вестник на Европейския съюз

               L 44/45

      ДИРЕКТИВА ЗА ИЗПЪЛНЕНИЕ 2014/22/ЕС НА КОМИСИЯТА

   от 13 февруари 2014 година
   за изменение на приложение IV към Директива 2006/88/ЕО на Съвета по отношение на инфекциозната анемия по сьомгата (ISA)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2006/88/ЕО на Съвета от 24 октомври 2006 г. относно ветеринарномедицинските изисквания за аквакултури и продукти от тях и за предотвратяване и борба с някои болести по водните животни (1), и по-специално член 61, параграф 2 от нея,
   като има предвид, че:

               (1)

               С Директива 2006/88/ЕО се определят, inter alia, някои правила, свързани със здравето на животните, приложими спрямо аквакултурите и продукти от тях, включително специфични разпоредби относно екзотичните и неекзотичните болести и видовете, възприемчиви към тях, включени в списъка в част II на приложение IV към посочената директива.

               (2)

               В раздел Б от част I на приложение IV към Директива 2006/88/ЕО се определят критерии, които трябва да бъдат изпълнени, за да може дадена болест да бъде включена в списъка на неекзотичните болести в част II от посоченото приложение. Инфекциозната анемия по сьомгата (ISA) е понастоящем включена в този списък.

               (3)

               През май 2013 г. Световната организация за здравето на животните (OIE) измени глава 10.5 от Здравния кодекс за водните животни (Кодекса на OIE за водните животни) по отношение на ISA. Според преработения Кодекс на OIE за водните животни (16-то издание, 2013 г.) ISA е определена като инфекция с генотип HPR-с делеции или генотип HPR0 (високополиморфен регион без делеции) на рода Isavirus (ISAV) от семейство Orthomyxoviridae. Освен това и двата генотипа понастоящем се нотифицират в съответствие с членове 1.3.1 и 10.5.1 от Кодекса на OIE за водните животни. Преди това преразглеждане не се правеше разлика между двата генотипа на ISAV.

               (4)

               Само инфекции с генотип HPR-с делеции на рода ISAV отговарят на критериите, определени в раздел Б от част I на приложение IV към Директива 2006/88/ЕО. Следователно само инфекции с генотип HPR-с делеции на рода ISAV следва да бъдат изброени в част II на приложение IV към Директива 2006/88/ЕО. Поради това за целите на Директива 2006/88/ЕО инфекциозната анемия по сьомгата (ISA) следва да се определи като инфекция с генотип HPR-с делеции на рода ISAV.

               (5)

               Поради това част II на приложение IV към Директива 2006/88/ЕО следва да бъде съответно изменена.

               (6)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложение IV към Директива 2006/88/ЕО се изменя в съответствие с приложението към настоящата директива.
   Член 2
   1.   Държавите членки приемат и публикуват не по-късно от 15 ноември 2014 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
   Те прилагат тези разпоредби, считано най-късно от 16 ноември 2014 г.
   Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.
   2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

   Член 4
   Адресати на настоящата директива са държавите членки.

      Съставено в Брюксел на 13 февруари 2014 година.

            За Комисията

            Председател

         José Manuel BARROSO

      (1)  ОВ L 328, 24.11.2006 г., стр. 14.

      ПРИЛОЖЕНИЕ
      В приложение IV към Директива 2006/88/ЕО част II се заменя със следното:

         „ЧАСТ II

            Болести, изброени в списък

                     Екзотични болести

                     Болест

                     Възприемчив вид

                     При риба

                     Епизоотична хематопоетична некроза

                     Дъгова пъстърва (Oncorhynchus mykis) и костур (Perca fluviatilis)

                     Мекотели

                     Инфекция с Bonamia exitiosa

                     Австралийска кална стрида (Ostrea angasi) и чилийска плоска стрида (O. chilensis)

                     Инфекция с Perkinsus marinus

                     Тихоокеанска стрида (Crassostrea gigas) и източна стрида (C. virginica)

                     Инфекция с Microcytos mackini

                     Тихоокеанска стрида (Crassostrea gigas), източна стрида (C. virginica), Olympia плоска стрида (Ostrea conchaphila) и европейска плоска стрида (O. edulis)

                     Ракообразни

                     Синдром Taura

                     Бяла заливна скарида (Penaeus setiferus), тихоокеанска синя скарида (P. stylirostris) и тихоокеанска бяла скарида (P. vannamei)

                     Болестта Yellowhead

                     Кафява заливна скарида (Penaeus aztecus), розова заливна скарида (P. duorarum), голяма скарида Kuruma (P. japonicus), черна тигрова скарида (P. monodon), бяла заливна скарида (P. setiferus), тихоокеанска синя скарида (P. stylirostris) и тихоокеанска бяла скарида (P. vannamei)

                     Неекзотични болести

                     При риба

                     Вирусна хеморагична септицемия (VHS)

                     Херинга (Clupea spp.), бяла риба (Coregonus sp.), щука (Esox lucius), моруна (Gadus aeglefinus), тихоокеанска моруна (G. macrocephalus), атлантическа моруна (G. morhua), тихоокеанска сьомга (Oncorhynchus spp.) дъгова пъстърва (O. mykiss), галя (Onos mustelus), кафява пъстърва (Salmo trutta), калкан (Scophthalmus maximus), хамсия (Sprattus sprattus), липан (Thymallus thymallus) и японска писия (Paralichthys olivaceus)

                     Инфекциозна хематопоетична некроза (IHN)

                     „Куча“ сьомга (Oncorhynchus keta), сьомга Coho (O. kisutch), сьомга Masou (O. masou), дъгова пъстърва (O. mykiss), сьомга Sockeye (O. nerka), розова сьомга (O. rhodurus), сьомга chinook (O. tshawytscha) и атлантическа сьомга (Salmo salar)

                     Болестта вирусна инфекция с Koi herpes (KHV)

                     Шаран (Cyprinus carpio)

                     Инфекциозна анемия по сьомгата (ISA): инфекция с генотип HPR-с делеции от рода Isavirus (ISAV)

                     Дъгова пъстърва (Oncorhynchus mykiss), атлантическа сьомга (Salmo salar) и кафява и морска пъстърва (S. trutta)

                     Мекотели

                     Инфекция с Marteilia refringen

                     Австралийска кална стрида (Ostrea angasi), чилийска плоска стрида (O. chilensis), европейска плоска стрида (O. edulis), аржентинска стрида (O. puelchana), синя мида (Mytilus edulis) и средиземноморска мида (M. galloprovincialis)

                     Инфекция с Bonamia ostreae

                     Австралийска кална стрида (Ostrea angasi), чилийска плоска стрида (O. chilensis), плоска стрида Olympia (O. conchaphila), азиатска стрида (O. denselammellosa), европейска плоска стрида (O. edulis) и аржентинска стрида (O. puelchana)

                     Ракообразни

                     Охтиофтириус

                     Всички ракообразни с десет крака (разред Decapoda)“


title: Директива за изпълнение 2014/21/ЕС на Комисията от 6 февруари 2014 година за определяне на минимални условия и класове на Съюза за предбазов посадъчен материал от картофи  текст от значение за ЕИП

text:
               7.2.2014

               BG

               Официален вестник на Европейския съюз

               L 38/39

      ДИРЕКТИВА ЗА ИЗПЪЛНЕНИЕ 2014/21/ЕС НА КОМИСИЯТА

   от 6 февруари 2014 година
   за определяне на минимални условия и класове на Съюза за предбазов посадъчен материал от картофи
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2002/56/ЕО на Съвета от 13 юни 2002 г. относно търговията с посадъчен материал от картофи (1), и по-специално член 18, буква в) от нея,
   като има предвид, че:

               (1)

               В посадъчния материал от картофи се натрупват болести с всеки изминал цикъл на възпроизводство. Поради това за добрата работа на системите за производство на посадъчен материал от картофи е необходимо наличието на здрав изходен материал, който се възпроизвежда с минимална степен на влошаване.

               (2)

               Наличието на различни национални стандарти за производството на предбазов посадъчен материал от картофи затруднява търговията с този вид картофи в Съюза и възпрепятства функционирането на вътрешния пазар. Поради това е целесъобразно да се установят минимални условия, при които предбазовият посадъчен материал от картофи може да се търгува на цялата територия на Съюза. Тези условия следва да обхващат изисквания за болести, симптоми и дефекти, както и изисквания за производството за предбазов посадъчен материал от картофи и за партидите с такива картофи, за да се гарантира производството и търговията със здрав и качествен предбазов посадъчен материал от картофи.

               (3)

               При определянето на тези условия следва да се вземат под внимание стандартът, разработен от Икономическата комисия за Европа на Организацията на обединените нации (ИКЕ на ООН), относно търговията и търговския качествен контрол на посадъчен материал от картофи, както и съответните стандарти по Международната конвенция по растителна защита и Европейската и средиземноморска организация за растителна защита (EPPO) предвид научно-техническия напредък. Целта на тези стандарти е да се улесни международната търговия, като се насърчи висококачественото производство, повиши се рентабилността и се защитят интересите на потребителите.

               (4)

               С оглед на производствените практики на производителите и търсенето на потребителите на предбазов посадъчен материал от картофи е целесъобразно минималните условия за предбазовия посадъчен материал от картофи да включват също така възможността за търговията им с класове на Съюза. За предбазовия посадъчен материал от картофи следва да се прилагат два от класовете на Съюза („клас PBTC на Съюза“ и „клас PB на Съюза“) в съответствие със съществуващите производствени практики относно предбазовия посадъчен материал от картофи „клас PBTC“ и предбазовия посадъчен материал от картофи „клас PB“. За тези класове следва да се приемат отделни условия за клас относно болестите, симптомите, дефектите, изискванията за производство и поколенията.

               (5)

               За ефективното им прилагане в правилата следва също така да се предвидят разпоредби относно официалното изпитване и официалните полеви инспекции.

               (6)

               Мерките, предвидени в настоящата директива, са в съответствие със становището на Постоянния комитет по семена и посадъчен материал за земеделие, градинарство и горско стопанство,

         ПРИЕ НАСТОЯЩАТА ДИРЕКТИВА:
   Член 1
   Определения
   За целите на настоящата директива се прилагат следните определения:

               1.

               „растение майка“ означава определено растение, от което е взет материал за размножаване;

               2.

               „микроразмножаване“ означава практиката за бързо възпроизводство на растителен материал, за да се получат голям брой растения, като се използва in vitro култура от диференцирани вегетативни пъпки или меристеми, взети от дадено растение.

         Член 2
   Минимални условия за предбазовия посадъчен материал от картофи
   1.   Държавите членки гарантират, че предбазовият посадъчен материал отговаря на следните минимални условия:

               а)

               произлиза от растения майки, свободни от следните вредители: Pectobacterium spp., Dickeya spp., вирус на листното завиване при картофите, вирус по картофа A, вирус по картофа M, вирус по картофа S, вирус по картофа X и вирус по картофа Y;

               б)

               свободни са от симптоми на болестта черно краче;

               в)

               общият брой на растенията с отклонения от нормите за растеж на сорта и броят на растенията от други сортове не надвишава 0,01 %;

               г)

               в прякото поколение броят на растенията, показващи симптоми на вироза, не надвишава 0,5 %;

               д)

               броят на подрастващите растения с образуване на мозаични петна и броят на растенията с признаци за наличие на вирус на листното завиване при картофите не надвишава 0,1 %;

               е)

               максималният брой на полевите поколения е четири.

         2.   Държавите членки предвиждат, че предбазовият посадъчен материал от картофи може да се търгува като клас PBTC на Съюза и клас PB на Съюза в съответствие с условията, определени в приложението.
   3.   Съответствието с изискванията по параграф 1, букви б), в) и д) се установява с провеждането на официални полеви инспекции. При наличие на съмнение инспекциите се допълват с официални изпитвания на листата.
   Когато се използват методите на микроразмножаването, съответствието с условието по параграф 1, буква а) се установява чрез официално изпитване на растението майка или чрез изпитването му под официален надзор.
   Когато се използват методи на селекция чрез клониране, съответствието с условието по параграф 1, буква а) се установява чрез официално изпитване на материала за размножаване от клонираното растение или чрез изпитването му под официален надзор.
   Член 3
   Минимални условия за партиди с предбазов посадъчен материал от картофи
   Държавите членки гарантират, че партидите с предбазов посадъчен материал от картофи отговарят на следните минимални условия:

               а)

               наличието на земен примес и чужди тела не надвишава 1,0 % от масата;

               б)

               броят на картофите, засегнати от гниене, различно от пръстеновидно гниене или бактериално кафяво гниене, не е в количество, надвишаващо 0,2 % от масата;

               в)

               броят на картофите с външни дефекти, включително деформация или наранени клубени, не надвишава 3,0 % от масата;

               г)

               броят на картофите, засегнати от корковидна краста, при които поразената площ на повърхността е над една трета, не надвишава 5,0 % от масата;

               д)

               броят на картофите, засегнати от черна шарка, при които поразената площ на повърхността е над 10,0 %, не надвишава 1,0 % от масата;

               е)

               броят на картофите, засегнати от прашеста краста, при които поразената площ на повърхността е над 10,0 %, не надвишава 1,0 % от масата;

               ж)

               спаружените клубени поради прекомерна дехидратация или дехидратация, причинена от сребриста краста, не надвишават 0,5 % от масата;

               з)

               общият брой на картофите, посочени в букви б) — ж), не надвишава 6,0 % от масата.

         Член 4
   Транспониране
   1.   Държавите членки приемат и публикуват не по-късно от 31 декември 2015 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
   Те прилагат тези разпоредби считано от 1 януари 2016 г.
   Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.
   2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 5
   Влизане в сила
   Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

   Член 6
   Адресати
   Адресати на настоящата директива са държавите членки.

      Съставено в Брюксел на 6 февруари 2014 година.

            За Комисията

            Председател

         José Manuel BARROSO

      (1)  ОВ L 193, 20.7.2002 г., стр. 60.

      ПРИЛОЖЕНИЕ

         Условия за търговия с предбазов посадъчен материал от картофи клас PBTC и клас PB на Съюза

                  1.

                  Определят се следните условия за предбазов посадъчен материал от картофи клас PBTC на Съюза:

                              а)

                              условия относно посадъчния материал от картофи:

                                          i)

                                          в културата няма растения с отклонения от нормите за растеж на сорта или растения от други сортове;

                                          ii)

                                          в културата няма растения, засегнати от болестта черно краче;

                                          iii)

                                          в прякото поколение на културата няма растения със симптоми на вироза;

                                          iv)

                                          в културата няма растения с образуване на мозаични петна и растения с признаци за наличие на вирус на листното завиване при картофите;

                                          v)

                                          растенията, включително клубените, се произвеждат чрез микроразмножаване;

                                          vi)

                                          растенията, включително клубените, се произвеждат в защитени помещения и в растежна среда без присъствие на вредители;

                                          vii)

                                          клубените не се размножават след първото поколение;

                              б)

                              партидите са свободни от посадъчен материал от картофи, попадащи в някоя от следните точки:

                                          i)

                                          засегнати са от гниене;

                                          ii)

                                          засегнати са от черна шарка;

                                          iii)

                                          засегнати са от корковидна краста;

                                          iv)

                                          засегнати са от прашеста краста;

                                          v)

                                          станали са прекомерно спаружени поради дехидратация;

                                          vi)

                                          имат външни дефекти, включително деформация или наранени клубени.

                  2.

                  Определят се следните условия за предбазов посадъчен материал от картофи клас PB на Съюза:

                              а)

                              условия относно посадъчния материал от картофи:

                                          i)

                                          общият брой на растенията с отклонения от нормите за растеж на сорта и броят на растенията от други сортове не надвишава 0,01 %;

                                          ii)

                                          растенията са свободни от симптоми на болестта черно краче;

                                          iii)

                                          броят на подрастващите растения с образуване на мозаични петна и броят на растенията с признаци за наличие на вирус на листното завиване при картофите не надвишава 0,1 %;

                                          iv)

                                          в прякото поколение броят на растенията със симптоми на вироза не надвишава 0,5 %;

                              б)

                              допустими стойности за партидите по отношение на посочените по-долу примеси, дефекти и болести:

                                          i)

                                          посадъчният материал от картофи, засегнати от гниене, различно от пръстеновидно гниене или бактериално кафяво гниене, не надвишава 0,2 % от масата;

                                          ii)

                                          посадъчният материал от картофи, засегнати от черна шарка, при които поразената площ на повърхността им е над 10,0 %, не надвишава 1,0 % от масата;

                                          iii)

                                          посадъчният материал от картофи, засегнати от корковидна краста, при които поразената площ на повърхността им е над една трета, не надвишава 5,0 % от масата;

                                          iv)

                                          посадъчният материал от картофи, засегнати от прашеста краста, при които поразената площ на повърхността им е над 10,0 %, не надвишава 1,0 % от масата;

                                          v)

                                          спаружените клубени поради прекомерна дехидратация или дехидратация, причинена от сребриста краста, не надвишават 0,5 % от масата;

                                          vi)

                                          посадъчният материал от картофи с външни дефекти, включително деформация или наранени клубени, не надвишава 3,0 % от масата;

                                          vii)

                                          наличието на земен примес и чужди тела не надвишава 1,0 % от масата;

                                          viii)

                                          общият процент на посадъчния материал от картофи, попадащи в стойностите на допустимите отклонения, посочени в подточки i) — vi), не надвишава 6,0 % от масата.


title: Директива за изпълнение 2011/41/ЕС на Комисията от 11 април 2011 година за изменение на Директива 91/414/ЕИО на Съвета с оглед включването на дитианон като активно вещество и за изменение на Решение 2008/934/ЕО на Комисията  Текст от значение за ЕИП

text:
               12.4.2011

               BG

               Официален вестник на Европейския съюз

               L 97/38

         ДИРЕКТИВА ЗА ИЗПЪЛНЕНИЕ 2011/41/ЕС НА КОМИСИЯТА
   от 11 април 2011 година
   за изменение на Директива 91/414/ЕИО на Съвета с оглед включването на дитианон като активно вещество и за изменение на Решение 2008/934/ЕО на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1 от нея,
   като има предвид, че:

               (1)

               С регламенти (ЕО) № 451/2000 (2) и (ЕО) № 1490/2002 (3) на Комисията се определят подробните правила за изпълнението на третия етап от работната програма, посочена в член 8, параграф 2 от Директива 91/414/ЕИО, и се установява списък с активни вещества, които да бъдат оценени с оглед на възможното им включване в приложение I към Директива 91/414/ЕИО. Този списък включва дитианон.

               (2)

               В съответствие с член 11д от Регламент (ЕО) № 1490/2002 заявителят оттегли подкрепата си за включването на посоченото активно вещество в приложение I към Директива 91/414/ЕИО в срок от два месеца от получаването на проектодоклада за оценка. В резултат на това беше прието Решение 2008/934/ЕО на Комисията от 5 декември 2008 г. относно невключването на някои активни вещества в приложение I към Директива 91/414/ЕИО на Съвета и отнемането на разрешенията за продукти за растителна защита, съдържащи тези вещества (4), отнасящо се до невключването на дитианон.

               (3)

               В съответствие с член 6, параграф 2 от Директива 91/414/ЕИО първоначалният заявител (наричан по-долу „заявителят“) е подал ново заявление, с което иска прилагането на ускорената процедура, предвидена в членове 14—19 от Регламент (ЕО) № 33/2008 на Комисията от 17 януари 2008 г. за определяне на подробни правила за прилагането на Директива 91/414/ЕИО на Съвета във връзка с редовна и ускорена процедура за оценката на активни вещества, които са били част от работната програма, посочена в член 8, параграф 2 от същата директива, но не са били включени в приложение I към нея (5).

               (4)

               Заявлението беше подадено до Гърция, която беше определена за държава-членка докладчик по силата на Регламент (ЕО) № 1490/2002. Установеният срок за ускорената процедура беше спазен. Спецификацията на активното вещество и предвижданите видове употреба са идентични с онези, които са били предмет на Решение 2008/934/ЕО. Посоченото заявление отговаря и на останалите съществени и процедурни изисквания на член 15 от Регламент (ЕО) № 33/2008.

               (5)

               Гърция направи оценка на представените от заявителя допълнителни данни и подготви допълнителен доклад. На 27 януари 2010 г. тя предостави този доклад на Европейския орган за безопасност на храните (наричан по-долу „Органът“) и на Комисията. Органът сведе допълнителния доклад до знанието на другите държави-членки и на заявителя за коментари и препрати получените коментари на Комисията. В съответствие с член 20, параграф 1 от Регламент (ЕО) № 33/2008 и по искане на Комисията на 15 ноември 2010 г. Органът представи на Комисията заключението си относно дитианон (6). Проектодокладът за оценка, допълнителният доклад и заключението на Органа бяха разгледани от държавите-членки и от Комисията в рамките на Постоянния комитет по хранителната верига и здравето на животните и бяха окончателно приети на 11 март 2011 г. под формата на доклад на Комисията за прегледа във връзка с дитианон.

               (6)

               От направените различни проучвания е видно, че може да се очаква продуктите за растителна защита, съдържащи дитианон, да отговарят като цяло на изискванията, определени в член 5, параграф 1, букви а) и б) от Директива 91/414/ЕИО, по-специално по отношение на видовете употреба, които са разгледани и подробно изложени в доклада за прегледа на Комисията. Поради това е целесъобразно дитианон да бъде включен в приложение I, за да се гарантира, че във всички държави-членки разрешенията за продукти за растителна защита, съдържащи това активно вещество, могат да се издават в съответствие с разпоредбите на посочената директива.

               (7)

               Без да се засяга това заключение, е целесъобразно да бъде получена допълнителна информация по някои конкретни въпроси. В член 6, параграф 1 от Директива 91/414/ЕИО се предвижда, че включването на дадено вещество в приложение I може да бъде обвързано с определени условия. Поради това е целесъобразно да се изиска от заявителя да представи допълнителна информация в потвърждение на устойчивостта при съхранението и характера на остатъчните количества в преработените продукти, оценката на експозицията относно фталова киселина в повърхностните и подпочвените води и оценката на риска за водните организми по отношение на фталова киселина, фталалдехид и 1,2 бензолдиметанол.

               (8)

               Следва да се предостави разумен срок, преди дадено активно вещество да бъде включено в приложение I, за да се даде възможност на държавите-членки и на заинтересованите страни да се подготвят за произтичащите от това включване нови изисквания.

               (9)

               Без да се засягат задълженията, определени с Директива 91/414/ЕИО като последица от включването на активно вещество в приложение I, на държавите-членки следва да се предостави период от шест месеца след включването, през който да разгледат съществуващите разрешения за продукти за растителна защита, съдържащи дитианон, за да се гарантира, че са изпълнени изискванията, определени с Директива 91/414/ЕИО, по-специално в член 13 от нея, и съответните условия, посочени в приложение I. Държавите-членки следва да изменят, заменят или отнемат по целесъобразност съществуващите разрешения в съответствие с разпоредбите на Директива 91/414/ЕИО. Чрез дерогация от горепосочения срок следва да се предвиди по-дълъг срок за представянето и оценката на пълната документация по приложение III за всеки предвиден вид употреба на всеки продукт за растителна защита в съответствие с единните принципи, установени в Директива 91/414/ЕИО.

               (10)

               Натрупаният опит от предишни включвания в приложение I към Директива 91/414/ЕИО на активни вещества, оценявани в рамките на Регламент (ЕИО) № 3600/92 на Комисията от 11 декември 1992 г. относно определяне на подробни правила за изпълнението на първия етап от работната програма, посочена в член 8, параграф 2 от Директива 91/414/ЕИО на Съвета относно пускането на пазара на продукти за растителна защита (7), показа, че е възможно да възникнат трудности при тълкуването на задълженията на притежателите на съществуващи разрешения във връзка с достъпа до данни. Поради това, за да се избегнат допълнителни затруднения, е необходимо да се уточнят задълженията на държавите-членки, особено задължението да проверяват дали притежателят на разрешение може да докаже достъп до документация, която отговаря на изискванията на приложение II към посочената директива. От това уточнение обаче не произтичат нови задължения за държавите-членки или за притежателите на разрешения в сравнение с приетите до настоящия момент директиви за изменение на приложение I.

               (11)

               Поради това е целесъобразно Директива 91/414/ЕИО да бъде съответно изменена.

               (12)

               Решение 2008/934/ЕО предвижда невключването на дитианон и отнемането на разрешенията за продукти за растителна защита, които съдържат посоченото вещество, до 31 декември 2011 г. Необходимо е да бъде заличен редът в таблицата относно дитианон в приложението към посоченото решение.

               (13)

               Поради това е целесъобразно Решение 2008/934/ЕО да бъде съответно изменено.

               (14)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя, както е посочено в приложението към настоящата директива.
   Член 2
   Редът в таблицата относно дитианон в приложението към Решение 2008/934/ЕО се заличава.
   Член 3
   Държавите-членки приемат и публикуват не по-късно от 30 ноември 2011 г. законовите, подзаконовите и административните разпоредби, необходими, за да се съобразят с настоящата директива. Те незабавно уведомяват Комисията за текста на тези разпоредби и прилагат таблица на съответствието между разпоредбите и настоящата директива.
   Те прилагат тези разпоредби, считано от 1 декември 2011 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 4
   1.   В съответствие с Директива 91/414/ЕИО държавите-членки, когато е необходимо, изменят или отнемат съществуващите разрешения за продукти за растителна защита, съдържащи дитианон като активно вещество, до 30 ноември 2011 г.
   До тази дата те проверяват по-специално дали са изпълнени условията от приложение I към посочената директива по отношение на дитианон, с изключение на условията, посочени в част Б от вписването за това активно вещество, както и че притежателят на разрешението разполага с документация или има достъп до документация, която отговаря на изискванията на приложение II към посочената директива, в съответствие с условията на член 13 от нея.
   2.   Чрез дерогация от разпоредбата на параграф 1 за всеки разрешен продукт за растителна защита, съдържащ дитианон като единствено активно вещество или като едно от няколко активни вещества, всички от които са изброени в приложение I към Директива 91/414/ЕИО, най-късно до 31 май 2011 г. държавите-членки правят повторна оценка на продукта в съответствие с единните принципи, предвидени в приложение VI към Директива 91/414/ЕИО, въз основа на документация, която отговаря на изискванията на приложение III към посочената директива, и като се взема предвид част Б от вписването в приложение I към посочената директива относно дитианон. Въз основа на тази оценка те определят дали продуктът отговаря на условията, посочени в член 4, параграф 1, букви б), в), г) и д) от Директива 91/414/ЕИО.
   След като това бъде извършено, държавите-членки:

               а)

               в случай на продукт, съдържащ дитианон като единствено активно вещество, при необходимост изменят или отнемат разрешението не по-късно от 31 май 2015 г.; или

               б)

               в случай на продукт, съдържащ дитианон като едно от няколко активни вещества, при необходимост изменят или отнемат разрешението не по-късно от 31 май 2015 г. или до датата, определена за такова изменение или отнемане в съответната(ите) директива(и), с която(ито) съответното(ите) вещество(а) е/са добавено(и) в приложение I към Директива 91/414/ЕИО, в зависимост от това коя от двете дати е по-късна.

         Член 5
   Настоящата директива влиза в сила на 1 юни 2011 г.
   Член 6
   Адресати на настоящата директива са държавите-членки.

      Съставено в Брюксел на 11 април 2011 година.

            За Комисията

            Председател

         José Manuel BARROSO

      (1)  ОВ L 230, 19.8.1991 г., стр. 1.

      (2)  ОВ L 55, 29.2.2000 г., стр. 25.

      (3)  ОВ L 224, 21.8.2002 г., стр. 23.

      (4)  ОВ L 333, 11.12.2008 г., стр. 11.

      (5)  ОВ L 15, 18.1.2008 г., стр. 5.

      (6)  Европейски орган за безопасност на храните. Заключение относно партньорската проверка на оценката на риска от пестициди за активното вещество дитианон. EFSA Journal 2010 г.; 8(11):1904. [121 стр.] doi:10.2903/j.efsa.2010.1904. Публикувано онлайн на: www.efsa.europa.eu

      (7)  ОВ L 366, 15.12.1992 г., стр. 10.

      ПРИЛОЖЕНИЕ
      В края на таблицата в приложение I към Директива 91/414/ЕИО се добавя следният текст:

                     №

                     Популярно наименование, идентификационни номера

                     Наименование по IUPAC

                     Чистота (1)

                     Влизане в сила

                     Изтичане срока на включването

                     Специални разпоредби

                     „344

                     Дитианон
                     CAS №: 3347-22-6
                     CIPAC № 153

                     5,10-дихидро-5,10-диоксонафто[2,3-b]-1,4-дитиин-2,3-дикарбонитрил

                     ≥ 930 g/kg

                     1 юни 2011 г.

                     31 май 2021 г.

                     ЧАСТ A
                     Може да бъде разрешена единствено употребата като фунгицид.
                     ЧАСТ Б
                     За прилагането на единните принципи, предвидени в приложение VI, следва да се отчитат заключенията на доклада за прегледа във връзка с дитианон, и по-специално допълнения I и II към него, така както са окончателно формулирани от Постоянния комитет за хранителната верига и здравето на животните на 11 март 2011 г.
                     В тази цялостна оценка държавите-членки следва да:

                                 а)

                                 обърнат специално внимание на защитата на водните организми; условията за употреба включват мерки за намаляване на риска, когато това е целесъобразно;

                                 б)

                                 обърнат специално внимание на безопасността на работещите с веществото; условията за употреба включват използването на подходяща лична предпазна екипировка, когато това е целесъобразно;

                                 в)

                                 обърнат специално внимание на опасностите в дългосрочен план за птиците; условията за употреба включват мерки за намаляване на риска, когато това е целесъобразно.

                           Засегнатите държави-членки следва да изискат предоставянето на информация в потвърждение на:

                                 а)

                                 устойчивостта при съхранението и характера на остатъчните количества в преработените продукти,

                                 б)

                                 оценката на експозицията относно фталова киселина в повърхностните и подпочвените води;

                                 в)

                                 оценката на риска за водните организми по отношение на фталова киселина, фталалдехид и 1,2 бензолдиметанол.

                           Засегнатите държави-членки гарантират, че заявителят ще представи тази информация на Комисията до 31 май 2013 г.“

         (1)  Допълнителни данни за идентичността и спецификацията на активното вещество са посочени в доклада за прегледа.